**Az … sorszámú Vasúti személyszállítási ügyintéző szakképesítés szakmai és vizsgakövetelményei**

I.

**1. AZ ORSZÁGOS KÉPZÉSI JEGYZÉKBEN SZEREPLŐ ADATOK**

1.1. A szakképesítés azonosító száma: 54 841 07

1.2. Szakképesítés megnevezése: Vasúti személyszállítási ügyintéző

1.3. Iskolai rendszerű szakképzésben a szakképzési évfolyamok száma: 2

1.4. Iskolarendszeren kívüli szakképzésben az óraszám: 960-1440

**2. EGYÉB ADATOK**

2.1. A képzés megkezdésének feltételei:

2.1.1. Iskolai előképzettség: érettségi végzettség

2.1.2. Bemeneti kompetenciák:*–*

2.2. Szakmai előképzettség: *–*

2.3. Előírt gyakorlat: –

2.4. Egészségügyi alkalmassági követelmények: nincs

2.5. Pályaalkalmassági követelmények: nincs

2.6. Elméleti képzési idő aránya: 60 %

2.7. Gyakorlati képzési idő aránya: 40 %

2.8. Szintvizsga: *–*

2.9. Az iskolai rendszerű képzésben az összefüggő szakmai gyakorlat időtartama:

 5 évfolyamos képzés esetén a 9. évfolyamot követően 70 óra, a 10. évfolyamot

 követően 105 óra, a 11. évfolyamot követően 140 óra;

 2 évfolyamos képzés esetén az első szakképzési évfolyamot követően 160 óra

**3. PÁLYATÜKÖR**

3.1. A szakképesítéssel legjellemzőbben betölthető munkakör(ök), foglalkozás(ok)

|  |  |  |  |
| --- | --- | --- | --- |
|  | **A** | **B** | **C** |
| 3.1.1. | **FEOR száma** | **FEOR megnevezése** | **a szakképesítéssel betölthető munkakör(ök)** |
| 3.1.2. | 5117 | Belföldi személypénztáros | Belföldi személypénztáros |
| 3.1.3. | Belföldi jegyvizsgáló |
| 3.1.4. | 5231 | Belföldi jegyvizsgáló | Belföldi jegyvizsgáló |
| 3.1.5. | 41324132 | Szállítási, szállítmányozási nyilvántartóSzállítási, szállítmányozási nyilvántartó | Gépjármű-előadó |
| 3.1.6. | Szállítási adminisztrátor |
| 3.1.7. | 4132 | Szállítási, szállítmányozási nyilvántartó | Taxidiszpécser |
| 3.1.8. | 3622 | Kereskedelmi ügyintéző | Fuvarbonyolító |
| 3.1.9. | 3622 | Kereskedelmi ügyintéző | Fuvarszervező |

3.2. A szakképesítés munkaterületének rövid leírása:

A vasúti személyszállítási ügyintéző belföldi és nemzetközi forgalomban az utazó közönség részére a menetjegyet értékesíti és ellenőrzi, illetve menetjeggyel kapcsolatos tájékoztatás nyújt.

Belföldi és nemzetközi menetjegyek, hely- és pótjegyek (ülő,- fekvő,- hálóhelyek) kiszolgálását, készpénzfizetési számla kiállítását végzi a személyszállítási bevételek növelése céljából.

Ellátja a belföldi és nemzetközi menetdíj visszatérítéssel kapcsolatos feladatokat.

Az utazóközönség részére a teljes körű szolgáltatás részeként tájékoztatást nyújt a menetrendről, a jegyárak mértékéről, az igénybe vehető kedvezményekről.

A szakképesítéssel rendelkező képes:

* személypénztári tevékenységhez kapcsolódó számadások pontos naprakész vezetésére, beszolgáltatások teljesítésére a vasúttársaságot megillető pénztári bevételek realizálására a vasúttársaság tulajdonának védelme érdekében
* .pénztári zárlatok végzésére, a bevétel pontos átadására, csomagolására a vasúttársaság üzleti érdekeinek érvényesítése céljából
* elvégezi a belföldi és nemzetközi menetjegyek, űrjegyek megrendelését, azok bevételezését a folyamatos munkavégzés érdekében
* .figyelemmel kísérni a nemzetközi díjszabásokat, árfolyamváltozásokat a naprakész információk biztosítása céljából
* a pénztári tevékenységgel összefüggő táblázatokat vezetni, hogy objektív adatokat szolgáltasson munkájáról
* részt venni a vonatközlekedés lebonyolításában, külön szabályozott helyeken és módon a műszaki átadás-átvételben
* a Társaságot megillető bevétel beszedése érdekében pótdíjmentes és pótdíjas jegykiadást végezni MJR-géppel, rendkívüli esetben űrjegyen
* intézkedni a szükséges utasleadási feladatok ellátásáról.
* a bevételek elszámolhatósága érdekében eleget tenni leszámolási kötelezettségének
* az utaskiszolgálás érdekében gondoskodni az átvett szerelvények kivilágításáról, fűtéséről, hűtéséről, illetve a szükséges intézkedések megtételéről
* a helyi előírásoknak megfelelően jelezni a nem megfelelő tisztítottságot, a jármű műszaki hiányosságait a mielőbbi intézkedések megtétele céljából
* kezelni az iránytáblákat, az utastájékoztató berendezést
* tájékoztatni az utasokat a megfelelő informáltság megteremtése érdekében
* a rendkívüli eseményeket haladéktalanul jelenteni, kitölteni az esemény miatt szükséges nyomtatványokat, a szolgálat végén eseménykönyvi jelentést készíteni.

3.3. Kapcsolódó szakképesítések

|  |  |  |  |
| --- | --- | --- | --- |
|  | A | B | C |
| 3.3.1. | **A kapcsolódó szakképesítés, részszakképesítés, szakképesítés-ráépülés** |
| 3.3.2. | **azonosító száma** | **megnevezése** | **a kapcsolódás módja** |
| 3.3.3. | *–* | *–* | *–* |

**4. SZAKMAI KÖVETELMÉNYEK**

|  |  |  |
| --- | --- | --- |
|  | **A** | **B** |
| 4.1. | **A szakképesítés szakmai követelménymoduljainak az állam által elismert szakképesítések szakmai követelménymoduljairól szóló kormányrendelet szerinti** |
| 4.2. | **azonosító száma** | **megnevezése** |
| 4.3. | 10496-12 | Közlekedés-szállítási alapismeretek |
| 4.4. | 10518-12 | Nemzetközi díjszabási ismeretek |
| 4.5. | 10519-12 | Pénztári el- leszámolási ismeretek |
| 4.6. | 10520-12 | Belföldi díjszabási ismeretek |
| 4.7. | 10521-12 | Vasútforgalmi ismeretek |
| 4.8. | 11498-12 | Foglalkoztatás I. (érettségire épülő képzések esetén) |
| 4.9. | 11499-12 | Foglalkoztatás II. |
| 4.10. | 11500-12 | Munkahelyi egészség és biztonság |

**5. VIZSGÁZTATÁSI KÖVETELMÉNYEK**

5.1. A komplex szakmai vizsgára bocsátás feltételei:

Az iskolarendszeren kívüli szakképzésben az 5.2. pontban előírt valamennyi modulzáró vizsga eredményes letétele.

Az iskolai rendszerű szakképzésben az évfolyam teljesítését igazoló bizonyítványban foglaltak szerint teljesített tantárgyak – a szakképzési kerettantervben meghatározottak szerint – egyenértékűek az adott követelménymodulhoz tartozó modulzáró vizsga teljesítésével.

5.2. A modulzáró vizsga vizsgatevékenysége és az eredményesség feltétele:

|  |  |  |  |
| --- | --- | --- | --- |
|  | **A** | **B** | **C** |
| 5.2.1. | **A szakképesítés szakmai követelménymoduljainak** |
| 5.2.2. | **azonosító száma** | **megnevezése** | **a modulzáró vizsga vizsgatevékenysége** |
| 5.2.3. | 10496-12 | Közlekedés-szállítási alapismeretek | gyakorlati, szóbeli |
| 5.2.4. | 10518-12 | Nemzetközi díjszabási ismeretek | gyakorlati, írásbeli, szóbeli |
| 5.2.5. | 10519-12 | Pénztári el- leszámolási ismeretek | gyakorlati, írásbeli, szóbeli |
| 5.2.6. | 10520-12 | Belföldi díjszabási ismeretek | gyakorlati, írásbeli, szóbeli |
| 5.2.7. | 10521-12 | Vasútforgalmi ismeretek | gyakorlati, írásbeli, szóbeli |
| 5.2.8. | 11498-12 | Foglalkoztatás I. (érettségire épülő képzések esetén) | írásbeli |
| 5.2.9. | 11499-12 | Foglalkoztatás II. | írásbeli |
| 5.2.10. | 11500-12 | Munkahelyi egsészség és biztonság | írásbeli |

5.3. A komplex szakmai vizsga vizsgatevékenységei és vizsgafeladatai:

5.3.1. Gyakorlati vizsgatevékenység

A) A vizsgafeladat megnevezése: Közlekedés-szállítási alapismeretek, Vasútforgalmi ismeretek

A vizsgafeladat ismertetése: A vizsgázó a „Közlekedésszállítási alapismeretek” követelménymodul témaköreiből összeállított komplex feladatot old meg számítógépen vagy számítógép használata mellett. A Vasútforgalmi ismeretek témaköreiből: az F.2. sz. Forgalmi Utasítás, az F.2. Forgalmi Utasítás Függelékeinek, az E. 2. sz. Fékutasítás, a Műszaki Táblázatok I.-II valamint az F 7. sz. Utasítás kocsiadatok felvételére és kezelésére, vonatkísérői feladatokra vonatkozó részei. A feladat kidolgozása közben papíron saját jegyzeteket készíthet.

A vizsgafeladat időtartama: 60 perc

A vizsgafeladat értékelési súlyaránya: 10 %

B) A vizsgafeladat megnevezése: Számadó és jegypénztári vizsgafeladatok és elszámolások elvégzése.

A vizsgafeladat ismertetése: 8 díjszabási feladat alapján vonatkozó számadások vezetése. A megoldott feladatok, és a megadott elszámolási tételek alapján készítse el a hóvégi pénztári,- számadási zárlatot, állítsa össze a főszámadást.

A vizsgafeladat időtartama: 300 perc

A vizsgafeladat értékelési súlyaránya: 35 %

C) A vizsgafeladat megnevezése: Menetjegy-kiadó gépek kezelése

A vizsgafeladat ismertetése: Gépi úton történő menetjegykiadás „pénztáros” és „jegyvizsgáló” által. Megadott adatok alapján jegyek szerkesztése, kinyomtatása, rontása. Rontott jegyek bizonylatolása.

A vizsgafeladat időtartama: 60 perc

A vizsgafeladat értékelési súlyaránya: 10 %

5.3.2. Központi írásbeli vizsgatevékenység

A vizsgafeladat megnevezése: Vasúti személyszállítási ügyintéző szakmai ismeretek

A vizsgafeladat ismertetése: Megadott adatok alapján elszámolási okmány, nyugta, számla kiállítása, menetdíj visszatérítés. Megadott adatok alapján nemzetközi menetdíj megállapítás, elszámolási okmány kiállítása. Megadott adatok alapján kezelőpénztári hóvégi pénztári és számadási zárlat készítése

A vizsgafeladat időtartama: 180 perc

A vizsgafeladat értékelési súlyaránya: 25 %

5.3.3. Szóbeli vizsgatevékenység

A vizsgafeladat megnevezése: Vasúti személyszállítási ügyintéző szakmai ismeretek

A vizsgafeladat ismertetése: A szóbeli vizsgatevékenység központilag összeállított vizsga kérdései a 4. Szakmai követelmények fejezetben megadott szakmai követelménymodulok témaköreit tartalmazza.

A vizsgafeladat időtartama: 45 perc (felkészülési idő 30 perc, válaszadási idő 15 perc)

A vizsgafeladat értékelési súlyaránya: 20 %

5.4. A vizsgatevékenységek szervezésére, azok vizsgaidőpontjaira, a vizsgaidőszakokra, a vizsgatevékenységek vizsgatételeire, értékelési útmutatóira és egyéb dokumentumaira, a vizsgán használható segédeszközökre vonatkozó részletes szabályok:

A szakképesítéssel kapcsolatos előírások az állami szakképzési és felnőttképzési szerv <http://www.munka.hu/> című weblapján érhetők el a Szak- és felnőttképzés Vizsgák menüpontjában.

5.5. A szakmai vizsga értékelésének a szakmai vizsgaszabályzattól eltérő szempontjai: –

**6. ESZKÖZ- ÉS FELSZERELÉSI JEGYZÉK**

|  |  |
| --- | --- |
|  | **A** |
| 6.1. | **A képzési és vizsgáztatási feladatok teljesítéséhez szükséges eszközök minimumát meghatározó eszköz- és felszerelési jegyzék** |
| 6.2. | Jegykiadó gép (pénztári) |
| 6.3. | Jegykiadó gép (mobil) |
| 6.4. | Jogszabály gyűjtemény |
| 6.5. | Utasítások, díjszabások gyűjteménye |
| 6.6. | Számítógép |
| 6.7. | Szoftver |
| 6.8. | Nyomtatványok  |

**7. EGYEBEK**

Az OKJ vizsgabizottság összetétele nem azonos a vasúttársaságok Oktatási Utasításában előírt vizsgabizottsággal. Ezért a képesítő vizsga vasúti szakvizsgát adó jellegét, csak az OKJ vizsgabizottság mellé kirendelt személyszállítási vizsgabiztosok véleményét figyelembe véve lehet biztosítani.

Az együttműködő iskolák, a vizsgabizottsági elnökök, és a személyszállítási vizsgabiztosok által, közösen kialakított irányelvek biztosítják, hogy a vasúttársaság a sikeres vizsgázás esetén igazolást tudjon adni.

A képesítő vizsga személyszállítási témaköreinek értékelésénél *a vasúti szakvizsga szempontjából* a vasúttársaság szakmai és oktatási szempontból illetékes szakembereivel előzetesen egyeztetett, alábbi egységes alapelvek szerint kell eljárni:

A vasúttársaság területére érvényes szakvizsgákról csak az írásbeli, szóbeli és gyakorlati vizsgarészeken elért tanulói eredmények *összevont értékelése alapján* adható ki vizsgaigazolás.

A képesítő vizsgabizonyítvány mellé belföldi vezető-jegyvizsgálói szakvizsgáról a vasúttársaság Oktatási Utasításában előirt vizsgaigazolás csak annak a tanulónak adható, aki a vizsgatárgyakból *valamennyi vizsgarészben közepes vagy annál jobb eredményt ért el.*

A képesítő vizsgabizonyítvány mellé belföldi személypénztárosi szakvizsgáról a vasúttársaság Oktatási Utasításában előirt vizsgaigazolás csak annak a tanulónak adható, aki a vizsgatárgyakból *valamennyi vizsgarészben jó, vagy jeles eredményt ért el.*

Írásbeli és gyakorlati részt a szóbeli vizsga előtt ki kell értékelni, és betekintésre át kell adni a vasúttársaság személyszállítási vizsgabiztosának, aki részt vesz a szóbeli vizsgán.

A vasúti szaktanárok és szakoktatók a vasúttársaság személyszállítási szakértőivel előzetesen egyeztetett és közösen kidolgozott gyakorlati vizsga feladatokat és azok megoldásait – figyelembe véve a jegykiadó gépek rendelkezésre állását is – a vizsgabizottság elnökének és a kamarai tagjának kell jóváhagyni.